Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 2070/2001. (IV. 10.) Korm. határozat végrehajtásának
Paragraph Index: 452

e) Veszélyes hulladék A veszélyes hulladék információ rendszer (HAWIS) adatbázisa szerint Magyarországon 2000-ben összesen 3393 ezer tonna veszélyes hulladék keletkezett, ebbõl a vörösiszap mennyisége 835 ezer tonna. A keletkezett veszélyes hulladék döntõ többségét ásványi eredetû hulladék, valamint az erõmûvek füstgáztisztítási és égetési maradékai képezik. A 2008-ig keletkezõ veszélyes hulladék éves mennyisége az egyes gazdasági ágazatok fejlõdése alapján becsülhetõ meg. E becslésben a jelenlegi helyzettel való összehasonlíthatóság érdekében nem érvényesítettük a 2002-tõl életbe lépõ új hulladéklistából és új veszélyes hulladék rendeletbõl következõ változásokat. A gépipar és a mikroelektronikai ipar várható felfutása miatt évi 3—4%-os hulladékmennyiség növekedéssel számolhatunk, a többi ágazatnál kisebb a keletkezõ hulladék mennyiségének várható növekedése. Ezek figyelembevételével 2008. évre összesen 4150 ezer tonna veszélyes hulladék keletkezése prognosztizálható, amely vörösiszap nélkül 3200 ezer tonna veszélyes hulladékot jelent (az új hulladéklista osztályozása alapján mintegy 1300 ezer tonna). e1. Megelõzési, veszélyességcsökkentési és hasznosítási program A keletkezõ veszélyes hulladék mennyiségére csökkentõ tényezõként hat a hulladékgazdálkodási célkitûzések két legfontosabb elemének érvényesítése, a hulladék keletkezésének megelõzése, valamint a keletkezett hulladék veszélyességének csökkentése. Ezeket a célkitûzéseket olyan technológiák és termékek fejlesztésével és alkalmazásával, szükség esetén pénzügyi támogatásával kell elérni, amelyeknél érvényesülnek az elérhetõ leghatékonyabb anyagés energiafelhasználási, valamint a hulladékgazdálkodási szempontok is. A képzõdõ hulladék mennyiségének és veszélyességének csökkentése és a keletkezett hulladék termelésben való felhasználásának növelése érdekében az ipari nem veszélyes hulladékra kialakított NKP iparihulladék-hasznosítási programhoz hasonló, a veszélyes hulladékra vonatkozó program elindítása szükséges. E programnak összhangot kell teremtenie a kiemelt hulladékáramokra vonatkozó, veszélyes hulladékot érintõ programokkal, egységes elvek szerint kezelve az ipari, a mezõgazdasági, a lakossági és az egészségügyi hulladékot. A keletkezett veszélyes hulladék hasznosítási aránya jelenleg 20%. Azokban az ágazatokban, ahol lehetséges, fokozni kell a hasznosítás mértékét. Ehhez a már mûködõ begyûjtési rendszereket (olaj, akkumulátor, hûtõberendezések) tovább kell fejleszteni és újabb rendszereket kell kiépíteni egyes hulladékok külön begyûjtésére és kezelésére (pl. gépjármûvek, elektronikai berendezések). A hasznosítási mérték növelésének irányába fog hatni a lerakási díjak növekedése, amely egyben a lerakandó veszélyes hulladék mennyiségének csökkenését is eredményezi. Preferálni kell a hazai cementgyártási együttégetést, amely a hulladék szempontjából mind nyers- és adalékanyagként történõ hasznosítást, mind energetikai hasznosítást is jelenthet. Szintén e program részeként kell megvalósítani az olyan veszélyes hulladék kezelési eljárások kifejlesztését és alkalmazását, amelyekkel biztosítható, hogy végsõ elhelyezésre az idõszak végére 20%-kal kevesebb mennyiség kerüljön a jelenleginél. Így olyan befoglalási, szilárdítási, semlegesítõ stb. eljárások bevezetését kell ösztönözni, amelyek eredményeként már nem-veszélyesként helyezhetõ el a hulladék. e2. Ártalmatlanítás-fejlesztési program A képzõdõ, nem hasznosuló veszélyes hulladék ártalmatlanítására fokozott hangsúlyt kell fektetni. Az idõszak végére el kell érni, hogy egy átfogó, országos hulladékártalmatlanító hálózat álljon a termelõk rendelkezésére. Emellett, a drága égetõ és lerakó kapacitásokkal való takarékosság oldaláról is elengedhetetlen az egyéb, fizikaikémiai és biológiai ártalmatlanítási módszerek kifejlesztésének és alkalmazásának ösztönzése. A meglévõ égetési kapacitások korszerûsítése és bõvítése szintén elengedhetetlen a megfelelõ szolgáltatási kínálat kialakulásához. A veszélyes hulladék égetésére 84 500 t/év kapacitás áll rendelkezésre. Az égetõk közül azonban egyes kisebb égetõk nem felelnek meg a levegõtisztaság-védelmi követelményeknek. 2005 után csak az EU-elõírásoknak megfelelõ hulladékégetõk mûködhetnek. A megfelelõ veszélyes hulladék kezelés érdekében 2008-ban országosan 170 ezer t/év égetési kapacitással kell rendelkeznünk. Ezért 2005-ig a meglévõ égetõk egy részét korszerûsíteni kell, a gazdaságosan nem fejleszthetõ égetõket pedig be kell zárni. Emellett két új, a dorogi égetõhöz hasonló kapacitású égetõ megépítésére van szükség. A lerakás várható költségeinek emelkedése mellett is szükséges a lerakó kapacitások korszerûsítése és bõvítése, 2002/154. szám különös tekintettel a mai tárolók hulladéklerakó követelményeknek megfelelõ átalakítási szükségességére. A környezet szempontjából biztonságos lerakás akkor valósítható meg, ha 2005-ig az aszódi lerakó jelenlegi 15 000 t/éves kapacitása további 15 000 t/év kapacitással bõvül, a hódmezõvásárhelyi lerakó 10 000 t/év kapacitás kiépítése megtörténik, valamint az így kiépített 40 000 t/év kapacitás 2007-ig megduplázódik. A legjelentõsebb mennyiséget jelentõ vörösiszap, az erõmûvi és a hulladékégetési maradékok, a fúrási iszapok és a fémkohászati hulladék a jövõben is egyedi vállalati lerakókban kerülnek ártalmatlanításra, azonban ezek jelentõs részét megfelelõ elõkezeléssel nemveszélyessé lehet és kell alakítani. A központi ártalmatlanító létesítmények mellett a hulladéktermelõk feladata a vállalati gyûjtõ-tároló és esetenként saját lerakó létesítmények kialakítása, folyamatos karbantartása és szükség szerinti korszerûsítése. Emellett a gazdálkodó szervezetek veszélyes hulladék megelõzési, veszélyesség csökkentési és hulladékhasznosítási beruházásait is ösztönözni kell, amelyek támogatására a KAC és az iparfejlesztési támogatási lehetõségeket továbbra is fenn kell tartani. Az egyes kiemelt veszélyes hulladék fajtákra vonatkozó feladatokat a kiemelt programok részletesen meghatározzák. Különleges esetnek minõsül a Magyar Honvédségnél a haderõreform következtében feleslegessé vált veszélyes és különösen veszélyes hulladékok, eszközök, anyagok kezelése, ártalmatlanítása és megsemmisítése. Ezek mennyisége több tízezer tonnát tesz ki. E hulladékok tárolási és kezelési költségeit a haderõreform megvalósításának költségei között egyértelmûen szerepeltetni kell. 3.2.3. Programok a kiemelt anyag- és hulladékáramok területén

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes